OpenLLM-France/wikimedia huggingface dataset:
# Timadell divroudenn

Timadell divroudenn :
| Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Charadriiformes |
| Kerentiad : | Glareolidae |
| Genad : | Rhinoptilus |
| Anv skiantel ||
| Rhinoptilus africanus (Temminck, 1807) ||
| D'ar vevoniezh e tenn ar pennad-mañ. ||
An dimadell divroudenn (Rhinoptilus africanus) a zo un evn hag a vev e reter ha su Afrika.

## Daveennoù

* ↑ Fichenn Birdlife
# Timbalenn

Un timbal, pe timbalenn, zo ur seurt taboulin hir, eus rumm ar binvioù-tosiñ eta. Timbalenn al laz-seniñ klasel zo graet gant kouevr, ha stardañ-distardañ a reer ar golo warnañ evel a garer da gemmañ ar son.

## Timbalennoù all

Anaout a reer:
* an timbales kuban, taboulinoù berr
* an timbal brazilian, keit hag an dimbalenn glasel, pe hiroc'h.
# Stagadenn

Er yezhoniezh e vez implijet an termen stagadenn (saoz: clitic) evit komz eus elfennoù yezh gante perzhioù liammet ouzh gerioù emren (pe morfemennoù distag) ha perzhioù all liammet kentoc'h ouzh morfemennoù stag war un dro.
Ur rummad yezhoniezh ledan-tre an hini eo neuze, ennañ gerioù hag a ya en-dro koulz evel gerioù hag evel kengerioù.
Bez' e c'heller dielfennañ ar stagadennoù evel elfennoù bet gerioù distag gwezhall o tont da vezañ elfennoù stag, hanter-hent neuze etre morfemennoù stag ha morfemennoù distag.
Unan eus perzhioù boutin an holl stagadennoù eo ar fed ma n'o deus emrenerezh hedaderel (saoz. prosody), da lâret eo n'hallont ket bezañ distaget o-unan hep bezañ staget ouzh ur ger all, anvet an « ostiz ».
Ur rummad yezhadurel eo ar stagadennoù ha ne glot ket an doare d'o skrivañ atav hervez reolennoù reizhskrivañ pep yezh rak a-wezhoù e vez skrivet distag diouzh ar gerioù ostiz ha gwezhoù all e vezont skrivet stag oute, liammet oute a-wezhoù gant ur varrennig-stagañ.
Renket e vez ar stagadennoù hervez o lec'h e-keñver ar ger ostiz ma vezont staget outan :
Staget ouzh deroù ar ger ostiz, evel da skouer ar gerioù-mell e brezhoneg :
    An aval
    Ul levr
Staget ouzh diwezh ar ger ostiz, evel da skouer ar raganvioù renadenn stag e galizeg :
    Átanas
    (atan « stagont » + RENADENN EEUN (akuzativel) BENEL LIESTER)
    « O stagañ a reont » / « Stagañ a reont anezhe »
Staget etre gwrizienn ar ger ostiz ha kengerioù all evel da skouer e portugaleg :
    Debuxaria > Debuxá-lo-ia
    (PENNRANN-VERB (debuxa-)-RENADENN EEUN (-(l)o)-DIBENN-GER (-ia))
    « E dresañ a rafe » / « Tresañ a rafe anezhañ »
Disrannet e vez gwrizienn ar ger ostiz ha staget etre an daou damm. Gwezhall e kredjod e oa dibosubl seurt stagadennoù met kavet e vezont en oudieg war a seblant.

## Gwelit ivez

* Kenger
* Stagell
# Stadskanaal

Stadskanaal (distagañ :) a zo ur [kanol (dour)|ganol]], ur gêr hag ur gumun e proviñs Groningen en Izelvroioù. Ar c'hêrioù ha kêriadennoù da-heul a ya d'ober ar gumun : Alteveer, Barlage, Blekslage, Braamberg, Ceresdorp, Höchte, Holte, Horsten, Kopstukken, Mussel, Musselkanaal, Onstwedde, Oomsberg, Smeerling, Stadskanaal, Sterenborg, Ter Maarsch, Ter Wupping, Veenhuizen, Vledderhuizen, Vledderveen, Vosseberg ha Wessinghuizen.

## Kuzul-kêr

Disoc'hoù dilennadeg 2006:
| Strollad | Mouezhioù (%) | Dilennidi |
| PvdA | 40,5 | 10 |
| CDA | 22,0 | 5 |
| ChristenUnie | 14,7 | 4 |
| VVD | 9,6 | 2 |
| Gemeentebelangen | 8,3 | 2 |
| GroenLinks | 3,4 | - |
| D66 | 1,5 | - |
| En holl | 59,1 | 23 |
# Stafa

Stafa (Staffa e saozneg) a zo unan eus an Inizi Gall tostañ, e gwalarn Bro-Skos. Dont a ra an anv eus ar ger norsek staf a dalvez kement ha "kolonenn". Un enezenn vihan didud eo, war-hed 10 km er c'hornôg da enez Muile.
Dont a ra touristed a-leizh e-pad an hañv da welet an aodoù serzh, ar mougevioù hag ar c'holonennoù stummet gant ar c'herreg. Mougev Fingal a reer eus ar vougev vrasañ, e kreisteiz an enezenn. Gweladennet eo bet gant a bep seurt tud anavezet, ar rouanez Victoria, arzourien evel ar skrivagnerien Jules Verne, Theodor Fontane, Walter Scott... hag ar sonaozour Felix Mendelssohn. Awenet e voe hemañ gant e veaj pa savas e bezh-sonerezh Die Hebriden (Die Fingalshöhle), a zegasas kalz a vrud d'an enezenn.
# Staffolo

Staffolo zo ur gumun italian e proviñs Ancona, er Marche.
# Staffordshire

Staffordshire :
| Kêr-benn | Stafford |
| Gorread | 2,713 km² |
| Poblañs | 1,069,000 |
| Stankted ar boblañs | 394 annezad/km² |
| Distrigoù ||
| Tamworth Lichfield Cannock Chase Su Staffordshire Stafford Newcastle-under-Lyme Staffordshire Moorlands Reter Staffordshire ||
Ur gontelezh eus Bro-Saoz eo Staffordshire. Lodennek e rannbarzh Kornôg Midlands eo. Stafford eo e benngêr.
Abaoe ar 1añ Ebrel 1997 ez eo Stoke-on-Trent (9), deuet da vezañ Amaezherezh unvan, disrannet diouzh ar gontelezh amezhel, daoust dezhi chom er gontelezh lidel

## Liammoù diavaez

* Load kefridiel Kuzul Kontelezh Staffordshire
# Stagell

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
E brezhoneg, ur stagell zo un dra da stagañ. Meur a stagell zo.
# Stadsdeel

Stadsdeel (liester stadsdelen; da lavaret eo lodenn eus ur gêr) eo an anv a vez roet da zistrigoù ul lodenn eus kêrioù brasañ an Izelvroioù.
Diwar ar 15 deelgemeenten a zo en Amsterdam ez eus 14 anezho a zo stadsdelen. Un doare gournamant eo, dre ma vez fiziet enno ar galloud seveniñ (stadsdeelwethouders) hag ar galloud lezenniñ (Stadsdeelraad, ur c'huzul dilennet gant an annezidi eo).
En Eindhoven e kaver stadsdelen, hag a glot gant ar c'hêrioù a voe kendeuzet en Eindhoven e 1920. Daoust ma vez graet anezho war ar paperioù ofisiel, n'o deus tamm perzh ebet a-fet politikerezh.

## Gwelout ivez

* Gemeente
* Deelgemeente
# Staen

Ar staen a zo un elfenn gimiek hag ur metal. 50 eo e niver atomek hag Sn e arouez. Anavezet eo ar staen abaoe an Henamzer.
* Kimiezh | Elfennoù kimiek
* Rolloù hervez an arouez ~ hervez an anv •
* Taolenn beriodek
* Taolennoù an izotopoù rannet ~ klok
* Dmitriy Mendeleyev • Ernest Rutherford
# Stagadenn (enez)

Enez Stagadenn :
| Enez Stagadenn gwelet eus Roc'h Gored ||
| Anv gallek | Île Stagadon |
| Geografiezh ||
| Lec'hiadur | Mor Breizh (Meurvor Atlantel) |
| Daveennoù lec'hiañ | 48° 37′ 29″ N, 4° 35′ 38″ K |
| Geologiezh | Enez kevandirel |
| Melestradurezh ||
| Bro | Breizh |
| Bro hengounel | Bro-Leon |
| Departamant | Penn-ar-Bed |
| Kumunioù | Plougerne |
| Poblañs ||
| Poblañs | 1 ann. |
| Titouroù all ||
| Gwerzhid-eur | UTC+01:00 |
| kemmañ |
Enez Stagadenn zo un enezenn dirak genoù stêr an Aber-Ac'h, e kumun Plougerne, e Penn-ar-Bed hag e Bro-Leon. Hi eo an enezenn gornôkañ e-touez inizi Plougerne.
Gallout a reer mont war droad betek enni pa vez reverzhi vras, eus aod Sant-Kava, e Lilia. A-hend-all e c'haller mont gant ur vag, eus Lilia pe eus porzh an Aber Ac'h, e Landeda.
Un enezenn izel eo, etre 4 ha 5 hektar he gorread, diouzh ma vez uhel pe izel ar mor. En aod ar c'hornôg n'eus nemet kerreg, tra ma'z eus un aod-traezh vrav e tu ar reter.
Perc'hennet eo an enezenn bremañ gant ar gevredigezh Amis du Jeudi Dimanche, krouet gant an tad Michel Jaouen, goude bezañ bet tra Jules Glaizot, rener ul labouradeg iod, al livour Bernard Buffet hag un den a aferioù, Pierre Bergé.
War enez Stagadenn ez eus un ti hag a c'haller feurmiñ digant an AJD, evit chom da gousket eno.

## Liamm diavaez

* Skeudenn eus an enezeg diwar ul loarell
# Santovenia de Pisuerga

Santovenia de Pisuerga zo ur gumun e proviñs Valladolid e Spagn, war lez ar stêr Pisuerga.
# Santu Lussurgiu

Santu Lussurgiu zo ur gumun eus Proviñs Oristano en enez Sardigna.
# Santual an EDSA

Santual an EDSA eus e anv ofisiel Our Lady of Peace Quasi-Parish zo anezhañ un iliz katolik vihan e Manila (Filipinez). Lec'hiet eo dres e kroashent Ortigas Avenue gant Epifanio de los Santos Avenue (EDSA) e kêr Quezon. E 1989 eo bet savet an iliz e koun dispac'h kentañ luskad Galloud ar Bobl hag an disoc'h peoc'hus anezhañ. Eno e voe dalc'het daou vell manifestadeg peoc'hus ma voe stlapet d'an traoñ galloud ar brezidanted Ferdinand Marcos (kentañ dispac'h Galloud ar Bobl pe EDSA I) ha Joseph Estrada (eil dispac'h Galloud ar Bobl pe EDSA II).
Ur rann eo santual an EDSA eus Kreizenn Ortigas, anezhi ur greizenn vras a savadurioù burevioù ha kenwerzhioù zo ac'hubet gantañ un takad bras eus kêrioù Quezon, Mandaluyong, ha Pasig.

## Gwelet ivez

* Epifanio de los Santos Avenue (EDSA)
# Santsol

Santsol (pe Sansol hervez ar spagnoleg ofisiel) zo ur gumun e kornôg Nafarroa, en Euskal Herria.
# Santu Casanova

Santu Casanova (Pierre-Toussaint Casanova ent-ofisiel ; Arbori, 1850 - Livorno 1936) a oa ur skrivagner eus Korsika, unan eus tadoù al lennegezh korsek vodern.
En deroù e skrivas en italianeg. Met buan e tiforc'has ar c'horseg diouzh an italianeg hag unan eus ar re gentañ e voe o kas yezh an enezenn war-raok evel ur yezh anezhi hec'h-unan, ha n'eo ket ur rannyezh italianek.
E 1896 e savas ar sizhunieg A Tramuntana, ennañ pennadoù a bep seurt, e korseg. Ren a reas ar gelaouenn-se betek he dibenn, e 1914, hag enni e pledas gant doare-skrivañ ar c'horseg. E-barzh A Tramuntana e voe meur a skrivagner korsek oc'h embann o skridoù, evel da skouer Petru Rocca.
E dibenn e vuhez e voe tamallet da Santu Casanova gant ar gouarnamant gall bezañ un "irredentour", a-du gant stagañ Korsika ouzh Italia. Er bloavezhioù 1930, evit gwir, e voe skrivet gantañ pennadoù en enor da vrezel an Italianed en Etiopia. Mont a reas d'an harlu, da Livorno, en Italia, hag eno e varvas. E 1962 e voe degaset e relegoù da Arburi, ar geriadenn ma voe ganet.

## Liammoù diavaez

a vo kavet e Wikimedia Commons.
* Thiers, Ghjacumu, Santu Casanova è a lingua corsa - ADECEC (co)
# Santual Nezu

Santual Nezu (Nezu-jinja) a zo ur santual shinto e Tokyo.
a vo kavet e Wikimedia Commons.
# Santos Urdinarán

Santos Urdinarán (lesanvet Vasquito), bet ganet d'an 30 a viz Meurzh 1900 e Montevideo (Uruguay) hag aet da Anaon d'ar 14 a viz Gouere 1979 er memes kêr, a oa ur melldroader etrebroadel uruguayat (askeller dehou peurliesañ e bost dezhañ war an dachenn).
Chomet e oa da c'hoari, a-hed e vicher, en Uruguay :
Ur wech warn-ugent en devoa douget krez La Celeste etre 1923 ha 1932, ha merket ur pal.

## Copa Premio Honor Uruguayo

* 30 a viz Gwengolo 1923 e Montevideo : Uruguay 0-2 Arc'hantina.

## Krogadoù a vignoniezh

* 21 a viz Gwengolo 1924 e Montevideo : Uruguay 1-1 Arc'hantina,
* 2 a viz Here 1924 e Buenos Aires : Arc'hantina 2-1 Uruguay,
* 15 a viz Mae 1932 e Buenos Aires : Arc'hantina 2-0 Uruguay.

## Copa América

Kemeret en devoa perzh Santos Urdinarán e tri dalc'h hag aet ar maout gantañ e 1923 hep c'hoari munutenn ebet e-kerzh ar genstrivadeg !
Ezel e oa eus skipailh Uruguay p'en devoa gounezet e 1924. C'hoariet e voe an holl grogadoù en Estadio Gran Parque Central (Montevideo) ha sed amañ da-heul ar re en devoa kemeret perzh enne :
* 19 a viz Here : Uruguay 5-0 Chile,
* 26 a viz Here : Uruguay 3-1 Paraguay,
* 2 a viz Du : Uruguay 0-0 Arc'hantina.
Ezel e oa eus skipailh Uruguay p'en devoa gounezet e 1926. C'hoariet e voe an holl grogadoù en Campos de Sports de Ñuñoa (Santiago de Chile) ha sed amañ da-heul ar re en devoa kemeret perzh enne :
* 17 a viz Here : Chile 1-3 Uruguay,
* 24 a viz Here : Uruguay 2-0 Arc'hantina,
* 28 a viz Here : Uruguay 6-0 Bolivia,
* 1añ a viz Du : Uruguay 6-1 Paraguay.

## Copa Newton

* 20 a viz Gwengolo 1929 e Montevideo : Uruguay 2-1 Arc'hantina.

## Copa Lipton

* 28 a viz Gwengolo 1929 e Buenos Aires : Arc'hantina 0-0 Uruguay.

## C'hoarioù Olimpek hañv

Ezel e oa eus ar skipailh a yeas ar vedalenn aour gantañ da-geñver C'hoarioù Olimpek hañv 1924 (e Pariz, Bro-C'hall) ha C'hoarioù Olimpek hañv 1928 (en Amsterdam, Izelvroioù).

## Kib vell-droad ar bed

Kemeret en devoa perzh en un dalc'h hepken :
* Kib vell-droad ar bed 1930 bet aozet en Uruguay ma oa aet ar maout gant skipailh broadel Uruguay. Ne c'hoarias nemet ar c'hrogad kentañ : 18 a viz Gouere : Uruguay 1-0 Perou.

## Liamm diavaez

* Krogadoù etrebrodael Santos Urdinarán war 11v11

## Notennoù ha daveennoù

* ↑ Unan eus al lesanvioù a zo bet roet da skipailh mell-droad Uruguay.
# Santos Vega

Santos Vega a oa ur gaucho arc'hantinat hag ur payador. Beziet e vefe e San Clemente del Tuyú.
# Santoz

Santoz :
| An ti-kêr. ||
| Anv gallek (ofisiel) | Saint-Thois |
| Bro istorel | Kernev |
| Melestradurezh ||
| Departamant | Penn-ar-Bed |
| Arondisamant | Kastellin |
| Kanton | ar C'hastell-Nevez (betek 2015) Brieg (abaoe 2015) |
| Kod kumun | 29267 |
| Kod post | 29520 |
| Maer Amzer gefridi | Bernard Saliou 2001-2026 |
| Etrekumuniezh | KK Kerne-Uhel |
| Bro velestradurel | Kornôg Kreiz-Breizh |
| Poblañsouriezh ||
| Poblañs | 722 ann. (2020) |
| Stankter | 40 ann./km² |
| Douaroniezh ||
| Daveennoù lec'hiañ | 48° 10′ Norzh 3° 53′ Kornôg / 48.17, -3.88 |
| Uhelderioù | bihanañ 28 m — brasañ 238 m |
| Gorread | 18,10 km² |
| Santoz ||
| kemmañ |
Santoz a zo ur gumun eus Bro-Gerne e kanton Brieg, e departamant Penn-ar-Bed, e kornôg Breizh. Emañ er vroig Dardoup.

## Douaroniezh

* War lez ar Stêr Aon emañ Santoz.

## Anv

* Erwan Vallerie (1995) ː Sanctus, XIt; Sanctoes, c. 1330; Sainctoes, 1368; Saintoes, 1494; Sanctoes, 1516, 1574; Sanctois, 1599; Sanctoes, 1709; Saintois, 1731.

## Istor
### Dispac'h Gall

* Dekred eus ar 26 a viz Du 1790 war al le ret: e penn-kentañ 1791 e voe nac'het al le ouzh ar Roue, ar vro hag al lezennoù gant ar person, Hervé e anv, ha Cojean, kure.

### XX$^{vet}$ kantved
#### Brezel-bed kentañ

* Mervel a reas 55 gwaz eus ar gumun, eleze 3,85% ag he foblañs e 1911, abalamour d'ar brezel.

#### Eil brezel-bed

* Mervel a reas daouzek den ag ar gumun abalamour d'ar brezel.

#### Brezelioù didrevadennañ
##### Brezel Aljeria

* Mervel a reas daou vilour eus ar gumun.

## Monumantoù ha traoù heverk

* Chapel Intron-Varia ar Roc'h, pe an Aelez ; brudet e oa ar feunteun evit reiñ laezh d'ar magerezed. An delwenn a zo er chapel a sav da 1521 : "Itron-Varia mamm (a) c'hras, mamm (a) drugarez", eme an destenn latin.
* Monumant ar re varv, luc’hskeudenn.

## Emdroadur ar boblañs abaoe 1962

Niver a annezidi

## Tud

* "Rouanez Santoz": Marie-Jeanne Riou, itron Floc'hlay, a oa bet ganet d'ar 26 a viz C'hwevrer 1905, merc'h d'ur gwiader war blasenn an iliz. Dilennet e oa e-giz "Rouanez ar Menezioù Du" e 1925 (giz Dardoup ganti) ha da-heul dimezell a enor da Rouanez Bro-Gerne. Ha chomet dezhi lesanv "ar rouanez". Mont a ra kuit betek ar Stadoù-Unanet etre 1929 ha 1934. Deuet en-dro e tigoras an ostaleri "Café des Sports", a zeuas da vezañ anavezet pell en tu all da barrez Santoz, peogwir e ouie-hi kanañ pe lakaat da dreiñ ar piano "emsoner" evit ar pratikoù. Mervel a reas d'ar 27 a viz Here 1995.

### Ardamezeg ar familhoù

| du Quélenec Aotrounez la Roche-Helgomarc'h | En erminoù, e gab en gul karget gant teir flourdilizenn en aour |

## Liammoù diavaez

a vo kavet e Wikimedia Commons.
* (br) Santoz war lec'hienn Geobreizh

## Notennoù ha daveoù

* ↑ Roadennoù ofisiel e lec'hienn an EBSSA
* ↑ Kristof Jezegoù, Hor Bro e-pad ar Revolusion, Ti-moullañ Ar Bobl, Karaez, 1915, pajenn 44
* ↑ Memorial Genweb
* ↑ Memorial Genweb
* ↑ Memorial Genweb
* ↑ Memorial Genweb
* ↑ Le Télégramme, 28.10.95
# Tiriad Antarktika Breizh-Veur

Tiriad Antarktika Breizh-Veur, pe Tiriad Antarktikel Breizhveuriat (British Antarctic Territory (BAT) e saozneg) zo ul lodenn eus Antarktika hag a vez gwelet gant ar Rouantelezh-Unanet evel unan eus an Tiriadoù Tramor Breizh-Veur, a zo 14 anezho.
# Tiriadoù Tramor Breizh-Veur

Tiriadoù Tramor Breizh-Veur, pe Tiriadoù Tramor Breizhveuriat (diwar an anv saoznek British Overseas Territories) eo an douaroù perc'hennet ha reolet gant ar Rouantelezh-Unanet pell diouzh Europa, dre vras (war-bouez Gibraltar hag Akrotiri ha Dhekelia).
An darn vrasañ anezho zo douaroù ha trevadennoù bet aloubet gant ar Rouantelezh-Unanet da vare Impalaeriezh Breizh-Veur.

## Douaroù tramor

Sede ar 14 tiriad eus Breizh-Veur Tramor:
| Anv | Lec'hiadur | Ger-stur | Gorread | Poblañs | Kêr-benn |
| Anguilla | Mor Karib ha Meurvor Atlantel an Norzh | Strength and Endurance | 146 km2 | 13,500 | The Valley |
| Bermuda | Mor Atlantel an Norzh | Quo fata ferunt (Latin) | 54 km2 | 64,000 (2007 istimadur) | Hamilton |
| Tiriad Antarktika Breizh-Veur | Antarktika | Research and discovery | 1709400 km2 | 50 er goañv; ouzhpenn 400 en hañv | Rothera (bonn pennañ) |
| Tiriad Meurvor Indez Breizh-Veur | Meurvor Indez | In tutela nostra Limuria (Latin) | 46 km2 | war-dro 3 000 soudard amerikan ha breizhveuriat. | Diego Garcia (bonn) |
| Inizi Gwerc'h | Mor Karib ha Meurvor Atlantel an Norzh | Vigilate (Latin) | 153 km2 | 27,000 (2005 istimadur) | Road Town |
| Inizi Cayman | Mor Karib ha Meurvor Atlantel an Norzh | He hath founded it upon the seas | 259 km2 | 60,456 | George Town |
| Inizi Falkland | Meurvor Atlantel ar Su | Desire the right | 12173 km2 | 2,955 (2006) | Stanley |
| Gibraltar | Ledenez Iberia | Nulli expugnabilis hosti (Latin) | km2 | 28,800 (2005) | Gibraltar |
| Montserrat | | Mor Karib ha Meurvor Atlantel an Norzh | 101 km2 | 4,655 (2006 istimadur) | Plymouth (dilezet — kêr-benn da c'hortoz Brades) |
| Inizi Pitcairn | Meurvor Habask | | 45 km2 (an holl inizi) | 51 (2008) | Adamstown |
| Saint Helena, Ascension ha Tristan da Cunha | Meurvor Atlantel ar Su | Loyal and Unshakeable (St Helena) Our faith is our strength (Tristan da Cunha) | 122 km2 | 4,000 (2007) | Jamestown |
| Georgia ar Su hag Inizi Sandwich ar Su | Meurvor Atlantel ar Su | Leo terram propriam protegat (Latin) | 4066 km2 | 99 | King Edward Point/Grytviken |
| Tiriadoù Riek Bonnoù Akrotiri ha Dhekelia | Mor Kreizdouar (Kiprenez) | | 255 km2 | 14,000 (an hanter a zo soudarded) | Episkopi Cantonment |
| Inizi Turks ha Caicos | Mor Karib ha Meurvor Atlantel | | 430 km2 | 32,000 (2006 istimadur) | Cockburn Town |
# Tirgo

Tirgo zo ur gumun e kumuniezh emren La Rioja e Spagn.
# Tiriad Dieub Trieste

Tiriad Dieub Trieste (italianeg : Territorio libero di Trieste ; sloveneg : Svobodno tržaško ozemlje ; kroateg : Slobodna teritorija Trsta) a oa ur stadig neptu savet e Venezia Giulia goude an Eil brezel-bed, d'an 10 a viz Genver 1947.

## Kartennoù

* Yezhoù Istria en 1880 : italianeg en glas-oabl, sloveneg en glas-melen, kroateg en glas-sklaer.
* Rannidigezh Venezia Giulia entre Mezheven 1945 ha Gwengolo 1947, gant an Takad A en glas-lireu, an Takad B en glas-geot, al linenn Morgan en ruz, tiriad dieub Trieste en melen ha harzoù 1954 en glas-oabl.
* Kartenn an daou dakad.
# Tiriad Meurvor Indez Breizh-Veur

Tiriad Meurvor Indez Breizh-Veur (saozneg: British Indian Ocean Territory, berradur: BIOT) a zo un tiriad tramor eus ar Rouantelezh-Unanet lec'hiet e Meurvor Indez, hanter-hent etre Afrika hag Indonezia, er su da Inizi Maldivez. Diego Garcia eo ar gêr-benn. Ur pikol bon eus arme ar Stadoù-Unanet a zo diazezet eno, hag estreget soudarded ha tud o labourat evito n'eus den ebet ken o vevañ en inizi. Hiziv an deiz e klot an tiriad-se gant Inizi Tchagos.

## Gwelet ivez

* Inizi Tchagos
# Tiriadoù ar Gwalarn

Tiriadoù ar Gwalarn :
| Anv gallek | Territoires du Nord-Ouest |
| Anv saoznek | Northwest Territories |
| Anv Inuktitut | ᓄᓇᑦᓯᐊᖅ (Nunatsiaq) |
| Melestradurezh ||
| Bro | Kanada |
| Kêr-benn | Yellowknife |
| Kêr vrasañ | Yellowknife |
| Krouidigezh | 15 a viz Gouere 1870 |
| Komiser | Gerald Kisoun |
| Kentañ ministr | R. J. Simpson |
| Sezioù e Ti ar C'humunioù | 1 |
| Sezioù er Sened | 1 |
| Kod post | X |
| Berradur ti-post | NT |
| ISO 3166-2:CA | CA-NT |
| Geografiezh ||
| Gorread | 1 346 106 km² |
| Douar | 1 183 085 km² |
| Dour | 163 021 km² (12,11 %) |
| Lein uhelañ | 2 773 m (Menez Nirvana) |
| Gwerzhid eur | UTC -7 |
| Poblañs ||
| Poblañs | 41 070 ann. (2021) |
| Stankter | 0,03 ann./km² |
| Yezhoù ofisiel | Saozneg Galleg Chipewyan Cri Sklaveg an Norzh Sklaveg ar Su Gwich'in Inuinnaqtun Inuktitut Inuvialuktun Tlicho |
| Titouroù all ||
| Domani internet | .nt.ca |
| kemmañ |
Tiriadoù ar Gwalarn (Northwest Territories e saozneg; Territoires du Nord-Ouest e galleg; ᓄᓇᑦᓯᐊᖅ / Nunatsiaq en Inuktitut) zo unan eus tri ziriad Kanada. Emañ e hanternoz ar vro, etre Yukon er c'hornôg ha Nunavut er reter. En em astenn a ra etre al ledredenn 60° Norzh ha Meurvor Arktika, tost da Bennahel an Norzh. Kalz eus an annezidi zo Amerindianed hag Inuit. Yellowknife eo kêr-benn an tiriad.
# Tiriad Kêr-benn Aostralia

Tiriad Kêr-benn Aostralia (saozneg: Australian Capital Territory) a zo unan eus tiriadoù Aostralia, ha Canberra eo e gêr-benn, a zo kêr-benn Aostralia war un dro. Enklozet eo an tiriad-mañ e Sukembre-Nevez, e gevred anezhi.

## Liammoù diavaez

a vo kavet e Wikimedia Commons.
# Willem Barentsz

Willem Barentsz, pe Barents hervez ar stumm saoznekaet (1550 - 20 a viz Mezheven 1597) a oa ur moraer hag ergerzher Izelvroat.
Ganet e voe e Formearum, ur gêriadenn en enez Skylge, unan eus inizi Friz, war-dro 1550.
N'anavezer ket mat al lodenn gentañ eus e vuhez met gouzout a reer e verdeas er Mor Kreizdouar hag e reas un atlas eus ar mor-se. E 1594 e kuitaas Amsterdam, gant daou lestr, da glask un hent da vont betek Sina ha broioù ar Sav-Heol pell, en ur c'hoari an dro da Rusia, dre Veurvor Arktika.
Teir gwezh e verdeas evel-se e morioù an hanternoz, e 1594, 1595 ha 1596. Ar wech kentañ hag an eil e rankas dont war e giz, dre ma oa stanket an tremen gant ar skorn. Diskrivañ a reas an douaroù bet ergerzhet gantañ : inizi Svalbard, Laponia hag hec'h annezidi, hag a oa dianav da dud kornôg Europa betek-henn. E-pad e drede beaj e voe tapet e lestr gant ar skorn ha rankout a reas ar voraerien tremen ar goañvezh en enez Novaya Zemlya. Pa weljont ne deuze ket ar skorn e nevezamzer 1597, ez eas kuit lod eus ar voraerien. Barentsz e-unan avat a varvas eizhtez goude ma oant aet kuit, d'an 20 a viz Mezheven 1597. Erruout a reas e vartoloded e Ledenez Kola meur a sizhunvezh goude ha saveteet e voe an daouzek den a oa chomet bev.
Anvet eo bet Mor Barents diwar e anv.

## Notennoù

* ↑ Diwar Barentszoon, "mab Barents"
# Willem Iañ an Izelvroioù

Willem Iañ an Izelvroioù pe Willem Frederik van Oranje-Nassau (1772-1843) a voe priñs riek an Izelvroioù eus 1813 da 1815 evel Wilhelm VI van Oranje, ha goude roue an Izelvroioù eus 1815 da 1840 evel Wilhelm Iañ, ha dug-meur Luksembourg adal 1815 betek 1840.

## Eured ha bugale

Pried e oa da Wilhelmine Prusia (1774–1837). Pevar bugel o doe:
* Willem II an Izelvroioù (1792–1849), roue an Izelvroioù. Dug-meur Luksemburg;
    dimezet e 1816da Anna Pavlovna Rusia (1795–1865)
* Frederik (1797–1881) ;
    dimezet e 1825 da Luise von Preußen (1808-1870)
* Charlotte Pauline (1800–1806 )
* Marianne (1810–1883);
    dimezet e 1830 (torret an eured e 1849) da Albrecht von Preußen (1809–1872)
# Willem II van Oranje-Nassau

Willem II van Oranje-Nassau (Den Haag 1626-1650) a oa priñs Orange ha kont Nassau-Oranje.
Adal 1647 betek e varv tri bloaz goude, e 1650 e voe stadhouder ar Proviñsoù-Unanet ( Holland, Zeeland, Proviñs Utrecht, Overijssel, Gelderland ha Friz, Groningen ha Drenthe).
Dimezet e oa da Mary Henrietta Stuart. ur mab o doe: Willem, a voe roue Bro-Saoz, Bro-Skos hag Iwerzhon.
# Willebroek

Willebroek :
| Banniel | |
| Skoed | |
| Lec’hiadur Willebroek en Arondisamant Mechelen hag e proviñs Antwerpen. | |
| Riez | Belgia |
| Rannvro | Flandrez |
| Proviñs | Antwerpen |
| Arondisamant | Mechelen |
| Kumun | Willebroek |
| Kod post | 2830 |
| Kod pellgomz | 03 |
| Maer | Marc De Laet |
| Gorread | 27.41 km² |
| Hed | 04° 21' .." Reter |
| Led | 51° 03' .." Norzh |
| Uhelder | .. m |
| Poblañs hep kontoù doubl -Takad kêrel a-bezh | 23.044 (01.01.2006) ... |
| Stankter | 841 a./km² |
| Lec'hienn ar gumun | |
Willebroek a zo ur gumun eus Flandrez Belgia e proviñs Antwerpen.
# Willem Drees

Willem Drees (5 a viz Gouhere 1886 - 14 a viz Mae 1988) a zo ur politikour eus an Izelvroioù. Kentañ ministr an Izelvroioù eo bet etre ar 7 a viz Eost 1948 hag ar 22 a viz Kerzu 1958. Sellet a reer ouzh W. Drees evel unan eus politikourien bouezusañ an Izelvroioù goude an Eil Brezel-bed. Dindan e renerezh e voe kaset da benn renet an didrevadenniñ hag adsavidigezh an Izelvroioù goude ar brezel. Ur sokial-demokrat e oa.
a vo kavet e Wikimedia Commons.